ත්‍රස්තවාදී ගැටුම් සමයේ උතුරු නැගෙනහිර පෙදෙස්වල දී බිම්බෝම්බවලට හසු වී පාද අහිමිව රාගම රණවිරු සෙවණේ පසුවන සියලු දෙනාට කෘත්‍රිම පාද සැපයීමේ සද්කාර්යයට දායකත්වය දැරීමට කොළොන්නාව රොටරි සමාජය ඉදිරිපත්ව සිටී.එක් පාදයක් හා පාද දෙකම අහිමි වූ රණවිරුවන් දෙදහසකට කෘත්‍රිම අවයව නිෂ්පාදන අංශයෙන් මේ වන විට පාද සපයා ඇති අතර දෙසීයකට සමීප සංඛ්‍යාවක් කෘත්‍රිම පාද අපේක්ෂාවෙන් සිටී.රොටරි සමාජයේ නව සභාපති ඊ. කේ. ගමගේ මහතා රණවිරු සෙවණට ගොස් එහි අභ්‍යන්තර දුරකථන ඇමතුම් ජාලයක් ද සවිකරවීමට ක්‍රියා කෙළේය.